પ્રભાદેવીમાં રહેતી કરિશ્મા મહેતાએ અઢી વર્ષ પહેલાં ફેસબુક પર હ્યુમન્સ ઑફ બૉમ્બે નામનું એક પેજ બનાવ્યું, જેમાં મુંબઈના સામાન્ય લોકોના જીવનની અસામાન્ય વાતો તેમના ફોટો સહિત શૅર કરવાનું શરૂ કર્યું. સફળતા, નિષ્ફળતા, પ્રેમ, માનવતા જેવા અનેક રંગોથી ભરેલી આ વાતો એટલી વાઇરલ થઈ કે ૬ લાખ કરતાં વધુ લોકોએ આ પેજ-વિઝિટ કરી લીધી છે. તાજેતરમાં આ પોસ્ટનું સંકલન કરીને ‘હ્યુમન્સ ઑફ ‘બૉમ્બે’ નામનું પુસ્તક પ્રકાશિત કરવામાં આવ્યું છે